laion/Wikipedia-Exotic huggingface dataset:
יז'י ז'ולבסקי

יז'י ז'ולבסקי (בפולנית: Jerzy Żuławski ‏14 ביולי 1874 – 9 באוגוסט 1915) היה סופר ומתרגם פולני. יז'י ז'ולבסקי נולד בכפר ליד ז'שוב אז בתחומי האימפריה האוסטרו-הונגרית. אביו לקח חלק פעיל במרד ינואר בחלק של פולין שהיה תחת השליטה של האימפריה הרוסית. יז'י הצעיר היה תחת השפעת דעות של איבו בהקשר לפולין העצמאית. הוא התחנך במספר בתי הספר באזור ובשנת 1892 עבר לשווייץ בה למד באוניברסיטת ציריך ובמהשך עשה תואר שלישי באוניברסיטת ברן על עבודות של ברוך שפינוזה. באותה תקופה הוא עסק בתרגום של יצירות של פרידריך ניצשה, ארתור שופנהאואר ואדוארד פון הרטמן. במקביל הוא התחיל לכתוב יצירות ספרותיות ובחזרה לקרקוב היה עורך של כתב עת Krytyka. לאחר חתונתו הוא התחיל לעבוד כמורה בקרקוב. לקראת סוף 1901 הוא עזב את תחום ההוראה ועבר לתחום הספרות. באותה תקופה הוא כתב את יצירתו העיקרית על משלחת מדעית לירח. בסך הכל הוא כתב טרילוגיה על הנושא, כאשר בשנת 1912 בלביב הוצאו כל הספרים מחדש. תוך זמן קצר הם תורגמו לשפות רבות. כבר בשנת 1911 על בסיס אחד מהספרים בסדרה צולם סרט קולנוע. בשנת 1907 הוא התחתן בפעם השנייה לקז'מיירה ז'ולבסקה והזוג עבר לזקופנה. ביתו הגדול היה מרכז לפעילות תרבותית של העיר. לאחר פרוץ מלחמת העולם הראשונה, הוא החליט להצטרף ליחידות פולניות שהיו חלק של הצבא אוסטרו-הונגריה בתקווה שפולין תזכה לעצמאות לאחר המלחמה. תוך כשנה רוב שטחי פולין שהיו חלק של האימפריה הרוסית נכבשו וז'ולבסקי הוצב בלודג'. באוגוסט 1915, במהלך ביקור בחזית, ז'ולבסקי חלה ונפטר לאחר מחלה קצרה. הוא היה בן 41 בלבד ובנו הצעיר נולד בפברואר 1916. החל משנת 2008 מוענק בפולין פרס סיפרותי על שמו עבור יצירות של מדע בדיוני. הענקת הפרס מבוצעת בחסות איגוד הסופרים הפולנים והיא כוללת הפרס הראשי, פרס הזהב ופרס הכסף. אדם פשחשטה נמנה עם מקבלי הפרס. מדיה וקבצים בנושא יז'י ז'ולבסקי בוויקישיתוף ביוגרפיה ותאור יצירות יצירות של יז'י ז'ולבסקי יז'י ז'ולבסקי, באתר "Find a Grave" (באנגלית) יז'י ז'ולבסקי, במסד הנתונים הקולנועיים IMDb (באנגלית) יז'י ז'ולבסקי, דף שער בספרייה הלאומית
דרק אוגביידה

דרק אוגביידה (באנגלית: Derek Ogbeide; נולד ב-28 במרץ 1997) הוא כדורסלן ניגרי-קנדי, המשחק בעמדת הסנטר בפאוק סלוניקי. אוגביידה החל את דרכו כשלמד ושיחק כדורסל בתיכון פבלברוק שבמבלטון, ג'ורג'יה. החל משנת 2015 ועד שנת 2019, אוגביידה שיחק באוניברסיטת ג'ורג'יה. עם סיום המכללות, חתם אוגביידה לעונה בא.א.ק. לרנקה מהליגה הקפריסאית. בתום העונה אוגביידה האריך את חוזהו לעונה נוספת, לאחר שהעמיד 8.7 נקודות ו-6.5 ריבאונדים למשחק. במהלך עונתו השנייה, אוגביידה זכה בדאבל עם קבוצתו, כשהוא נבחר לשחקן המצטיין של סדרת גמר הפלייאוף. באותה עונה העמיד אוגביידה ממוצעים של 14.0 נקודות ו-10.3 ריבאונדים. ב-26 במאי 2021, חתם אוגביידה בהפועל אילת מהליגה הישראלית לקראת הפלייאוף, לאחר שג'וש ניבו עזב בעקבות מבצע שומר החומות. ב-27 ביוני 2021, אוגביידה חתם בפאוק סלוניקי מהליגה היוונית. מדיה וקבצים בנושא דרק אוגביידה בוויקישיתוף פרופיל, באתר Sports-Reference פרופיל, באתר eurobasket המחליף של ניבו: דרק אוגביידה חתם בהפועל אילת, באתר ONE‏, 26 במאי 2021
דילי קין

לואיז מרים "דילי" קין (באנגלית: Louise Miriam "Dillie" Keane; נולדה ב -23 מאי 1952) היא שחקנית, זמרת וקומיקאית בריטית. קין הייתה מועמדת לפרס אוליבייה. קין ידועה כחלק משלוש משתתפות הקברט הקומי איידה המופלאה (Fascinating Aïda), מאז שהוקם בשנת 1983. קין נולדה בעיר פורטסמות' שבממלכה המאוחדת בשנת 1952. קין היא בתו של פרנק קין (Frank Keane), רופא ממחוז מאיו, ושל מרים סלאטרי (Miriam Slattery) שנולדה בעיר טרלי, במחוז קרי שבאירלנד. קין גדלה בעיר פורטסמות' כקתולית. קין התחנכה בבית הספר וולינגהאם (בית הספר הלב הקדוש) (Woldingham School (or Sacred Heart)). בהיותה בבית הספר היא שרה במקהלת בית הספר, והשתתפה כשניגנה בגיטרה בהקלטת האלבום "מיסה עממית" ("Folk Mass") שהוקלט על ידי כמה מתלמידות בית הספר באולפני אבי רוד (Abbey Road) בשנת 1967. בגיל שמונה-עשרה הושעתה מבית הספר, כי נסעה לראות את הסרט סטיריקון בלונדון, עם נערים מבית הספר וורת' (Worth School). לאחר שסיימה את בחינות הבגרות (A-levels), ועברה ללמוד מוזיקה בטריניטי קולג ' בדבלין שבאירלנד, אולם עזבה את הלימודים אחרי שלוש שנים (אורך הלימודים הוא ארבע שנים), ועברה ללמוד משחק במשך שלוש שנים באקדמיה למוסיקה ואמנות דרמטית בלונדון. קין הייתה מועמדת לפרס פרייה (פרס הקומדיה הטובה ביותר) בפסטיבל אדינבורו בשנת 1990 על מופע היחיד שלה "שוב רווקה" (Single Again). בשנת 1995, הייתה מועמדת לפרס הבידור על שם לורנס אוליביה עם המופע "איידה המופלאה" (Fascinating Aïda). בין השנים 1999–2001 הופיע במופע היחיד "שוב איתך" (Back With You), בבריטניה ובגרמניה, וזכתה בפרס הקומדיה הטובה ביותר בפסטיבל הקומדיה של מורס (Moers Comedy Festival) בשנת 2001. קין כתבה טור בעיתון "מייל און סנדיי" (Mail on Sunday) בין השנים 1993 - 1995, וכן פרסמה שני ספרים הקשורים לאיידה המופלאה: ספר השירים של איידה המופלאה (The Joy of Sequins—The Fascinating Aïda Songbook) בשנת 1995, ו"מי מופלאה?" (?Fascinating Who) בשנת 1985. בשנת 2017 התמודדה קין מטעם המפלגה הליברל-דמוקרטית למועצת מחוז אוקספורדשייר. קין גרה באוקספורדשייר עם בן זוגה. היא נוסעת למען עבודתה, ונהנית במיוחד לעבוד באירלנד, מולדת הוריה. בשנת 2009 קיבלה קין דוקטור לשם כבוד בכתיבה מטעם אוניברסיטת פורטסמות'. מדיה וקבצים בנושא דילי קין בוויקישיתוף דילי קין, במסד הנתונים הקולנועיים IMDb (באנגלית) דילי קין, באתר MusicBrainz (באנגלית) האתר הרשמי של להקת "אידה המופלאה" מיכאל הנדלזלץ, כן, היא (הן והוא) אכן מקסימים המועצה הבריטית מציגה את הסיור בישראל של Fascinating Aida, באתר הארץ, 15 במרץ 2004 איידה המופלאה באתר "הבמה" זוכי פרס אוליביה לשנת 1995 ראיון עם דילי קין רשימת המתומדדים למועצת מחוז אוקספורדשייר אפריל 2017 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דילי קין".
Drip Too Hard

Drip Too Hard הוא סינגל של הראפרים האמריקאים ליל בייבי וגאנה. השיר יצא לאור ב-12 בספטמבר 2018, על ידי חברות התקליטים YSL רקורדס, קוואליטי קונטרול מיוזיק, מוטאון וקפיטול רקורדס, כסינגל המוביל מתוך המיקסטייפ המשותף שלהם, Drip Harder. השיר הגיע בשיאו למקום הרביעי במצעד הבילבורד הוט 100, והפך לשיר של גאנה שהגיע למיקום הגבוה ביותר ולשיר של ליל בייבי שהגיע למיקום השלישי בטיבו במצעד. השיר הועמד לפרס גראמי לביצוע הראפ/שירה הטוב ביותר בטקס פרסי גראמי ה-62. השיר הופק על ידי המפיק האמריקאי טורבו (אנ'), שאף שימש כמפיק בפועל של המיקסטייפ המשותף של הצמד, Drip Harder. הוא מכיל דגימה של גיטרה שזכויותיה שייכות לנחלת הכלל מאת המפיק הישראלי J.Viewz. הווידאו קליפ לשיר יצא לאור ב-5 באוקטובר 2018. הקליפ בוים על ידי ספייק ג'ורדן. מידע על הסינגל "Drip Too Hard" באתר מיוזיק בריינז מילות השיר "Drip Too Hard" באתר Genius סרטון השיר "Drip Too Hard" באתר יוטיוב "Drip Too Hard by Lil Baby & Gunna on Apple Music". iTunes. נבדק ב-5 באוקטובר 2018. {{cite web}}: (עזרה) "Gunna Chart History: Hot 100". Billboard. נבדק ב-16 באוקטובר 2018. {{cite web}}: (עזרה) "Chart Search: Lil Baby". Billboard. נבדק ב-2020-06-23. "Grammy Nominees 2020". Michael Saponara, Michael Saponara, Turbo Talks Executive Producing Lil Baby & Gunna’s ‘Drip Harder’: ‘It’s the Album of the Year’, Billboard, ‏2018-10-08 (באנגלית אמריקאית) "I created the main sample on #LilBaby & #Gunna 'Drip Too Hard' - now top 10 on @Billboard's top 100!". Twitter (באנגלית). נבדק ב-2020-06-20. "Lil Baby and Gunna 'Drip Too Hard' Video: Watch Them Live It Up with Models". XXL. 5 באוקטובר 2018. נבדק ב-19 באוקטובר 2018. {{cite web}}: (עזרה)
היה היה פה ים

היה היה פה ים היא סדרת רשת תיעודית של כאן תאגיד השידור בבימויה של עדי לביא, ומצולמת ב-360 מעלות. הסדרה עוקבת אחר יחסי הגומלין בין האדם לים המלח, אשר נמצא בתהליך גסיסה מואצת. הסדרת בת שלושה פרקים וסוקרת את השלכות ההרסניות של האסון האקולוגי, והשפעתו על החיים דרך סיפוריהן של שלוש דמויות החיות למרגלות ים המלח. הסדרה הייתה מועמדת לתחרות רשמית בפסטיבל הסרטים של ונציה, בספטמבר 2020 בתחום המציאות המדומה. שמעון שוקרון: האחד שנשאר מאחור - בעקבות הופעת בולעני ענק וסגירתו של כביש 90 נסגר חוף עין גדי, ובין לילה הפך ביתו של שמעון שוקרון לאזור רפאים. רונית הלל: פלאים - רונית הלל עברה להתגורר בקיבוץ מצפה שלם שלמרגלות ים המלח כיוון שמצאה מזור ומרפא למכאוביה במימי הים ובריכות הגופרית. ג'קי ואורית בן זקן: מהמקום נמוך אפשר רק לעלות - אורית וג'קי בן זקן הקימו חברת שיט במימי ים המלח, חרף כל הקשיים ומצליח הזוג להנגיש את הים הנעלם לקהל הרחב. הזוג מקיים 'סיורי מודעות' שמטרתם יצירת מודעות לאסון האקולוגי בים המלח. סקירת הסדרה באתר כאן דורון ברוש, ‏“היה היה פה ים" מציגה סיפור שראוי לעסוק בו, באתר מעריב אונליין, 25 בספטמבר 2020 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
רון צווייג

רונלד (רון) צווייג (באנגלית: Ronald W. Zweig) (נולד ב־1949) הוא היסטוריון ישראלי, העומד בראש מרכז טאוב ללימודי ישראל באוניברסיטת ניו יורק. צווייג נולד באוסטרליה והחל את לימודיו האקדמיים באוניברסיטת סידני המערבית ואת הדוקטורט השלים בשנת 1978 באוניברסיטת קיימברידג' שבאנגליה. עם סיום הלימודים שימש כחוקר-עמית באוניברסיטת אוקספורד ולאחר מכן כחוקר אורח באוניברסיטת ברנדייס. בשנת 1982 עלה לישראל, הצטרף לסגל המחלקה להיסטוריה באוניברסיטה העברית בירושלים, ושנה לאחר מכן קיבל הצעה להצטרף לסגל המחלקה להיסטוריה של עם ישראל באוניברסיטת תל אביב, שם הגיע לדרגת פרופסור מן המניין ואף כיהן כראש המחלקה בין השנים 2003–2004. במקביל, שימש במשך שנים רבות כעורך הראשי של כתב העת היוקרתי Journal of Israeli History וכחוקר בכיר במוזיאון השואה בוושינגטון וביד ושם. בשנת 2004, עם הקמתו של מרכז טאוב ללימודי ישראל באוניברסיטת ניו יורק, הוזמן לעמוד בראש המרכז והעביר את עיקר פעילותו לשם. בין שאר תפקידיו בשנים האחרונות, משמש צוויג חבר בצוות ההיסטוריונים המייעץ לארכיון הלאומי של ארצות הברית. מחקריו של פרופ' צווייג מתמקדים בתקופת השואה ובארץ ישראל בתקופת המנדט הבריטי והוא המחבר והעורך של ספרים ומאמרים רבים בנושאים אלו. Zweig, R. (Ed.), David Ben Gurion: Politics and Leadership in Israel, Frank Cass, 1991 Zweig, R., German Reparations and The Jewish World: A History f Claims Conference, Frank Cass, 2001 Zweig, R., The Gold Train: The destruction of the Jews and the Looting of Hungary, William morrow, 2002 Zweig, R., & T. Albritch (Eds.), Escape Through Austria: The Flight of Jewish Survivors from Eastern Europe , Routledge, 2002. Zweig, R., M. Raider & J. Sarn (Eds.), Rabbi Abba Hillel Silver: A Study in Zionist Leadership, Routledge, 2012. * * Zweig, R., Britain and Palestine During the Second World War, Endeavour Media, 2019. “Distancing or Transformation? Ties to Israel Come of Age", Contemporary Jewry, 30(2-3):283-285 (2010) “Jewish Issues in Israeli Foreign Policy: Israel-Austrian Relations in the 1950s” Israel Studies, vol 15(3), pp. 47-60 “Refugee Assets and Refugee Rehabilitation: Restitution and the Jewish Experience", Tel Aviver Jahrbuch fuer Geschichte, XXVII, pp. 383-400 (1998) “Lessons of the Palestine Post Project,” Literary and Linguistic Computing, Vol. 13(2): 89-95 (1998) “Feeding the Camps: Allied Blockade Policy and the Relief of Concentration Camps in Germany, 1944-1945,” The Historical Journal, 41, 3, pp. 825-851 (1998) “Restitution, Reparations and Indemnification: Germany and the Jewish World,” Journal of Israeli History, vol. 18, nos, 2-3, pp. 129-137 (1997) “Restitution of Property and the Rehabilitation of Refugees: Two Case Studies,” Journal of Refugee Studies, Vol. 6, no. 1, pp. 56-64 (1993) “Virtual Records and Real History,” History and Computing, Vol. 3, pp. 174-182 (1991) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רון צווייג".
הקבינטים של ארצות הברית בממשלי גרובר קליבלנד

שני קבינטים נשיאותיים כיהנו בממשלי הנשיא גרובר קליבלנד, במהלך שתי תקופות הכהונה הנשיאותיות הנפרדות שלו, בשנים 1885-‏1889 ו-1893-‏1897. הקבינט הראשון של קליבלנד כיהן מה-4 במרץ 1885 ועד 4 במרץ 1889. הקבינט כלל עד 1889 שבעה בעלי תפקידים, ובאותה שנה צורף אליו מזכיר החקלאות. בקבינט כיהנו עשרה גברים. ארבעה מהם מילאו את תפקידיהם במשך כל תקופת כהונת הקבינט. מזכיר המדינה: תומאס בייארד (1885-‏1889) מזכיר האוצר: דניאל מנינג (1885-‏1887), צ'ארלס פרצ'יילד (1887-‏1889) מזכיר המלחמה: ויליאם אנדיקוט (1885-‏1889) התובע הכללי: אוגוסטוס היל גרלנד (1885-‏1889) המנהל הכללי של הדואר: ויליאם פרימן וילאס (1885-‏1888), דונלד דיקינסון (1888-‏1889) מזכיר הצי: ויליאם ויטני (1885-‏1889) מזכיר הפנים: לוציוס למאר (1885-‏1888), ויליאם פרימן וילאס (1888-‏1889) מזכיר החקלאות: נורמן ג'יי קולמן (1889) הקבינט השני של קליבלנד כיהן מ-4 במרץ 1893 ועד 4 במרץ 1897. הקבינט כלל שמונה בעלי תפקידים. כיהנו בהם 11 גברים. איש מהם לא היה חבר בקבינט הראשון של קליבלנד. ארבעה מהם מילאו את תפקידיהם במשך כל תקופת כהונת הקבינט. מזכיר המדינה: וולטר גרשם (1893-‏1895), ריצ'רד אולני (1895-‏1897) מזכיר האוצר: ג'ון גריפין קרליסל (1893-‏1897) מזכיר המלחמה: דניאל לאמונט (1893-‏1897) התובע הכללי: ריצ'רד אולני (1893-‏1895), ג'דסון הרמון (1895-‏1897) המנהל הכללי של הדואר: וילסון ביסל (1893-‏1895), ויליאם ליין וילסון (1985-‏1897) מזכיר הצי: הילרי הרברט (1893-‏1897) מזכיר הפנים: מ. הוק סמית' (1893-‏1896), דייוויד פרנסיס (1896-‏1897) מזכיר החקלאות: ג'וליוס סטרלינג (1893-‏1897) וילאס קודם בשנת 1888 לתפקיד מזכיר הפנים. אולני קודם בשנת 1895 לתפקיד מזכיר המדינה
מבורך (פירושונים)

האם התכוונתם ל... מבורך – תואר שמעניקה הכנסייה הקתולית לנפטר שהכנסייה הכירה בכניסתו לגן העדן תל מבורך – תל קטן השוכן על הגדה הדרומית של נחל תנינים בכניסה ליישוב בית חנניה אישים: דליה מבורך – במאית טלוויזיה וקולנוע ישראלית יעל מבורך – מנכ"לית המשרד לשוויון חברתי נסים מבורך – מבקר אומנות ישראלי
כמאל חסן עלי

גנרל כמאל חסן עלי (בערבית: كمال حسن علي; 18 בספטמבר 1921 – 27 במרץ 1993) היה פוליטיקאי ואיש צבא מצרי. עלי נולד בשכונת עאבדין בקהיר. אביו היה מהעיר אסיוט. הוא למד לימודי רפואה אך לא סיים אותם והצטרף לאקדמיה הצבאית. ב-1942 קיבל דרגת מהנדס קרבי ושירת כמפקד חבלנים וחיל חלוץ בצבא הבריטי במלחמת העולם השנייה. במהלך מלחמת האזרחים של צפון תימן פיקד על הכוחות הלוחמים המצריים ובשנת 1973 התמנה למפקד חיל השריון ולאחר מכן מפקד הכוחות המזוינים. במהלך מלחמת יום כיפור פיקד על האוגדה הצבאית ה-21. לאחר המלחמה קיבל לפיקודו את האזור הצבאי המרכזי במצרים ושימש בתפקיד עד 1975, אז התמנה לראש שירות המודיעין הכללי במצרים. ב-1978 מינה אותו סאדאת לתפקיד שר ההגנה, ובמסגרת תפקידו נטל חלק במשא ומתן הצבאי במסגרת חוזה השלום בין ישראל למצרים. בין השנים 1980–1984 היה סגן ראש הממשלה ושר החוץ, ובין 17 ביולי 1984 ל-4 בספטמבר 1985 כיהן כראש הממשלה. לאחר פרישתו מהתפקיד עמד בראש בנק מצרים-המפרץ ועמד בראש המודיעין הכללי של מצרים בשנים 1986–1989. במהלך ביקורו בישראל בפברואר 1980 נערך לעלי סיור בתעשייה האווירית, מתוך רצון ליצור אווירה של אמון הדדי ונורמליזציה בין מערכות הביטחון של שתי המדינות וכחלק מחיזוק חוזה השלום ביניהן. באותו ביקור פגש עלי את יגאל אלון בביתו בקיבוץ גינוסר, והיה לפוליטיקאי הזר האחרון שהספיק לפגוש את אלון, שנפטר יום לאחר מכן בפתאומיות מדום לב. כמאל חסן עלי היה נשוי לאמאל חיירי ולזוג היו שלושה ילדים. הוא נפטר בקהיר ב-27 במרץ 1993 בגיל 71 ונקבר בהלוויה צבאית. קריירות של עידן (בערבית: مشاوير العمر): סודות ותעלומות מ-70 שנים בתולדות מצרים במלחמה, במודיעין ובפוליטיקה. (המקור בערבית להורדה) לוחמים ועושי-שלום: סיפור התגבשות השלום הישראלי-מצרי. מדיה וקבצים בנושא כמאל חסן עלי בוויקישיתוף Obituary: Lt-Gen Kamal Hassan Ali, The Independent, ‏2011-10-23 (באנגלית) Press, The Associated (1993-03-28). "Kamal Hassan Ali, 72; Was Premier of Egypt". The New York Times (באנגלית אמריקאית). ISSN 0362-4331. נבדק ב-2021-06-01. הישיבה השלוש­ מאות­ וחמישים ­ושבע של הכנסת התשיעית, באתר הכנסת, ‏15 ביולי 1980
Pearl (שיר)

Pearl (בעברית: פְּנִינָה) הוא שיר שהוקלט על ידי הזמרת-יוצרת האמריקאית קייטי פרי, מתוך אלבום האולפן השלישי שלה, Teenage Dream. השיר יצא לאור ב-24 באוגוסט 2010, על ידי חברת התקליטים קפיטול רקורדס, ביחד עם שאר שירי האלבום. השיר נכתב על ידי קייטי פרי, גרג ולס וכריסטופר סטיוארט והופק על ידי גרג ולס גם כן. "Pearl" הוא שיר העוסק באישה שאפשרה לגבר להפיל אותה ולמנוע ממנה להגיע ליעדיה. לקראת הסוף, פרי שרה שהיא עצמה אפשרה לגבר לשלוט בה, אך בסופו של דבר התעוררה והחזירה לעצמה את השליטה בחייה. היא מעודדת את האישה לעשות את אותו הדבר. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות. השיר עוסק באישה שאפשרה לגבר לשלוט בחייה, תוך שפרי משתמשת בדימויים ומטפורות כדוגמת "היא פירמידה אבל עימו היא פשוט גרגיר חול", "היא הייתה הוריקן; אבל עכשיו היא פשוט משב רוח" ו"אבל הוא מפחד מהאור שנמצא בתוכה אז הוא שומר אותה בחושך". כל אלה מבטאים את המהות של השיר, ומציגים את נוכח המצב ההרסני שאותה האישה שרויה בו. בנוסף לכך, מאזכרת פרי את ז'אן ד'ארק (שמילאה תפקיד מפתח בתהליך שחרור צרפת מהכיבוש האנגלי) ופסל החירות; שני סמלים פמיניסטיים ומעצימים. ב-21 בספטמבר 2010, חודש לאחר צאתו של Teenage Dream העלתה קייטי פרי לערוץ היוטיוב הרשמי שלה ריאיון בו דיברה על "Pearl" בלבד. במהלך הריאיון, היא הסבירה את המשמעות העומדת מאחורי השיר, תוך שפירטה מה היא עצמה מרגישה בנוגע אליו. כמו כן, טענה כי מדובר בשיר העוסק באהבה עצמית ומערכות יחסים. נכון למאי 2021, מונה הצפיות של הקליפ עומד על למעלה מ-450 אלף צפיות. סרטון השיר "Pearl" באתר יוטיוב קייטי פרי, גרג ולס, כריסטופר סטיוארט Teenage Dream, נבדק ב-2021-06-01 Katy Perry – Pearl, נבדק ב-2021-06-01 Katy Perry talks "Pearl", נבדק ב-2021-06-01
סרנסק (כדורגל)

סרנסק (ברוסית: Футбольный клуб «Саранск») היא קבוצת כדורגל רוסית מהעיר סרנסק, מורדוביה שמתמודדת בליגת הכדורגל המקצוענית, החל מעונת 2021/2022. סרנסק הוקמה לראשונה בשנת 2017 כמועדון חובבני אך התקיימה שנה אחת בלבד והתמודדה באליפות העיר סרנסק במסגרת הליגה הרביעית. במאי 2021 ממשלת מורדוביה יזמה את הקמת המועדון מחדש כמועדון מקצועני והקבוצה נרשמה להשתתפות בליגה המקצוענית, השלישית בחשיבותה במבנה ליגות הכדורגל ברוסיה, כמחליפתה של מורדוביה סרנסק בתור הקבוצה העיקרית של רפובליקת מורדוביה. המועדון הוקם ביוזמת ממלא מקום ראש הרפובליקה של מורדוביה, ארטיום זדונוב שאמר כי הקבוצה תתבסס על משקיעים פרטיים ולא יוקצו לה כספים מתקציבה של מורדוביה. ירוסלב מוצ'אלוב מונה למאמן הראשי עם איגור לזרב כעוזרו. נשיא פדרציית הכדורגל של מורדוביה, אלכסנדר יגורוב, מונה למנכ"ל הקבוצה. המועדון החדש שיחק את המשחק הרשמי הראשון שלו ב-14 ביולי 2021 במסגרת הגביע הרוסי וניצח את זניט פנזה בתוצאה 1:0. המשחק הראשון באליפות רוסיה היה במסגרת בית 3 בליגה הלאומית השנייה, כשהקבוצה שיחקה ב-18 ביולי עם קבוצת הנוער של "חימקי" וגם ניצחה בתוצאה 1:0. שני המשחקים נערכו במורדוביה ארנה ללא צופים בשל ההגבלות במסגרת המאבק במגפת הקורונה ברוסיה. הקבוצה התמודדה בשלב הבתים של הגביע הרוסי בכדורגל 2021/2022. ערך מורחב – מורדוביה ארנה מאז הקמתה הקבוצה מארחת את משחקיה באצטדיון מורדוביה ארנה, אצטדיון כדורגל שנבנה לקראת מונדיאל 2018 שנערך ברוסיה. האצטדיון שנבנה כדי לארח כמה ממשחקי המונדיאל משמש כמגרשה הביתי של קבוצת סרנסק ומכיל 43,958 מושבים. האצטדיון נמצא בניהול ממשלת מורדוביה ובעבר נוהל על ידי חברת "Sport Engineering". הקבוצה מארחת את משחקיה במסגרת הגביע הרוסי בכדורגל והליגה הלאומית השנייה. מתקן האימונים של הקבוצה ממוקם בבית הספר לספורט אולימפי של האתלטיקה בעיר סרנסק. אליפות מורדוביה זכייה (1): 2017 גביע מורדוביה זכייה (1): 2017 הסופר קאפ של מורדוביה זכייה (1): 2017 אליפות עבר הוולגה סגנות (1): 2017 אתר האינטרנט הרשמי של סרנסק (ברוסית) סרנסק, ביישום טלגרם סרנסק, ברשת החברתית VK סרנסק, סרטונים בערוץ היוטיוב סרנסק, באתר הליגה הרוסית השנייה בכדורגל סרנסק, באתר sportbox.ru סרנסק, באתר wildstat.ru סרנסק, באתר transfermarkt https://footballfacts.ru/club/49161-saransksaransk סרנסק], באתר footballfacts.ru РФС подтвердил участие ФК «Саранск» в первенстве России ФК «Саранск» победил подмосковные «Химки» http://www.rsssf.com/tablesr/rus2022.html#3l RSSSF RSSSF https://arenamordovia.ru/events/skoro-fk-saransk-na-mordoviya-arene/ ערך זה הוא קצרמר בנושא ספורט ברוסיה ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
רימאק נברה

רימאק נברה (בקרואטית: Rimac Nevera; נהגה: רימאץ נברה [rǐːmat͡s něʋeːra]) היא מכונית-על חשמלית במרכב קופה בעלת שני מקומות, שמיוצרת בייצור מוגבל (150 יחידות) על ידי רימאק אוטומובילי מיולי 2021. היא הוצגה ב-1 ביוני 2021. בשנת 2018 הציגה רימאק את דגם הקונספט המקדים בשם רימאק C טו קונספט. הנברה מחזיקה בתארים "שיא התאוצה למכונית בייצור סידרתי" ו"המכונית המהירה ביותר בעולם". בתערוכת הרכב הבינלאומית של ז'נבה במרץ 2018 הציגה רימאק את דגם הקונספט. הנעת הנברה קונספט לא שונה מדגם הייצור. דגם הייצור תוכנן להצגה בתערוכת הרכב הבינלאומית של ז'נבה בשנת 2020 אך עקב מחלת קוביד 19 (קורונה) התבטלה הצגתה והיא נחשפה ב-1 ביוני 2021. דגם הייצור מוצג בארמון בלנהיים משנת 2019 עוד לפני חשיפתו הרשמית ב-2021. באפריל 2022 השלימה הנברה את מבחני החורף שלה והמשלוחים ללקוחות יחלו בחודשים הקרובים. הנברה מעוצבת כמעט ללא שינויים מדגם הקונספט, אף על פי שהיא מכונית על היא מעוצבת גם בסגנון "GT" המשלבת "יוקרה וביצועים" יחד. פנים המכונית מציג מושבי עור בצבעי חום ושחור, וגם סיבי פחמן המיועדים להורדת המשקל, מסך מגע המשדר את מולטימדיה למכונית שמציגה גם את ביצועי הרכב ומאפשרת לנהג שליטה על המכונית דרך המסך, לוח מחוונים דיגיטלי. הנברה כוללת ארבעה מנועים חשמליים (אחד לכל גלגל) המספקים יחד 1,914 כ"ס (1,427 קילוואט) ומומנט מרבי של 240.6 קילוגרמים-מטר (קג"ם). היא מאיצה מ-0 ל-100 קילומטרים לשעה בתוך 1.85 שניות ומגיעה למהירות מרבית של 412 קילומטרים לשעה. סוללת ליתיום-יון בקיבולת 120 קילוואט שעה המספקת טווח נסיעה חשמלי של 456 קילומטרים. אף על פי שמהירותה עומדת על 412 קילומטרים לשעה, וישנן מכוניות שמגיעות ל-490.484 קילומטרים לשעה כדוגמת בוגאטי שירון סופר-ספורט 300+, היא נחשבת למכונית המהירה ביותר בעולם מפני שהיא גומרת רבע מייל (כ-402 מטר) בזמן של 8.58 שניות, הנתון המהיר ביותר כיום לרכב בייצור סדרתי. היא גם מחזיקת התואר "שיא התאוצה למכונית בייצור סידרתי" מפני שהיא מאיצה מ-0 ל-100 קילומטרים לשעה בתוך 1.85 שניות, נתון תאוצה שכרגע אין מכונית שעברה אותו, גם לא הפינינפארינה בטיסטה והאסטרמה פולמינאה, שנתון התאוצה שלהן עומד על 1.9 שניות. למרות שהנברה נחשבת באופן רשמי המכונית המהירה ביותר בעולם, ישנה סברה כי קיימות מכוניות משופרות ברחבי העולם שמסוגלות לעבור את שיא התאוצה של הנברה, ואף להגיע למהירות גבוהה ממנה. מכונית חשמלית פינינפארינה בטיסטה אסטרמה פולמינאה מדיה וקבצים בנושא רימאק נברה בוויקישיתוף אתר האינטרנט הרשמי של רימאק נברה (באנגלית) צפו: רימאק נבארה משפילה את פרארי SF90 סטרדלה, באתר קארטיוב, 05 ביוני 2021 רימאק נברה: סקירה 2021, באתר טופ גיר, 01 ביוני 2021 מטוס חשמלי: רימאק נבארה נחשפת עם 1914 כ"ס, באתר קארטיוב, ‏01 ביוני 2021 Rimac C_Two Shocks Geneva With 1,888 HP, Goes 0-60 In 1.85 Seconds, באתר מוטור 1, ‏07 במרץ 2018 רימאק C טו מכונית חשמלית בכורה כמעט 2,000 כוחות סוס, באתר אוטו בלוג, ‏06 במרץ 2018 Rimac Nevera Completes Winter Tests Before Customer Deliveries, Motor1.com (באנגלית) רימאק נברה: גרסת הייצור של C טו מקבלת 1,914 כ"ס, באתר מוטור 1, ‏01 ביוני 2021 אלדד מנורי, הכירו את המכונית המהירה בעולם - רימאק נברה, באתר פורטל הרכב גיר, ‏02 ביוני 2021 Rekord: Rimac Nevera ist schnellstes Serienfahrzeug auf 1/4 Meile, InsideEVs Deutschland (בגרמנית)
כאן חיים

כאן חיים היא סדרת רשת של כאן תאגיד השידור בבימויה של מתן דרורי, ובהגשתם של לוסי איוב ואלון יששכר. הסדרה סוקרת אחר שימור חיי הטבע בישראל, לדוגמה: היכחדותן של הלוטרות בישראל וחשיבותם של המסדרונות האקולוגיים. כמו כן, הסדרה הוכנה בשיתוף פעולה עם החברה להגנת הטבע. למה כבר לא רואים צבים בטבע?: פרק זה עוקב אחר צבים בארץ ישראל והחי בבתה העשבונית, ומדוע היא נתפסת בציבור ובמוסדות התכנון כשטח חסר ערך ומקבלת יחס אדיש ומזלזל. למה מסדרונות אקולוגיים חשובים לצבאים בישראל?: פרק זה עוקב אחר הצבאים בארץ ישראל ואחר המסדרונות האקולוגיים. הפרק מסביר מדוע עד לפני שני עשורים הסתובבו פה עשרת אלפים צבאים והיום נותרו רק אלפים בודדים, ומדוע מספר כה רב של שמורות הטבע שהוקמו בשבילם ובשביל חיות אחרות לא מצליחות להגן עליהם מהכחדה. הוא מתאר את הפתרון הנחוץ - "המסדרון האקולוגי". לאן נעלמו הלוטרות ואיך עוזרים להן לעשות קאמבק?: פרק זה עוקב אחר היכחדותן של הלוטרות מארץ ישראל. הפרק מתאר כי בעבר היו פה המוני לוטרות, עם מסדרונות אקולוגיים שהפגישו בין הלוטרות של נהר הירדן ללוטרות מהים וסטטוס של "חיה מוגנת", ומדוע זה לא עזר. בנוסף, הפרק מתאר את הפתרון לבעיה. אם דג הלוקוס ייכחד - הלך עלינו: פרק עוקב אחר מצב שימורם של דגי הלוקוס בים התיכון בישראל. סרטים וסדרות אודות החי בארץ ישראל סקירת הסדרה באתר כאן ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
שאפל

האם התכוונתם ל... סנט שאפל – כנסייה בפריז דייב שאפל – קומיקאי ושחקן אפרו-אמריקני לורי וג'ורג' שאפל – תאומים סיאמיים אמריקאים פרנאן בונייה דה לה שאפל – רוצחו של ז'אן פרנסואה דרלאן מראשי משטר הוישי בצרפת ונסן לה שאפל – שף צרפתי שפל
הכוחות הניידים של ונואטו

הכחות הניידים של ונואטו (באנגלית: Vanuatu Mobile Force) או (VMF): הוא חיל קטן ונייד של 300 מתנדבים, אשר משמש כצבא למדינת ונואטו. הכוח הוקם בשנת 1980, ומפקדו כיום הוא קולונל רובסון אייברו. המשימה העיקרית שלו היא לסייע למשטרת ונואטו וחימושו הוא נשק קל. עם זאת במקרה של התקפה על מדינת ונואטו, ה-VMF ישמש כקו ההגנה הראשון[דרושה הבהרה] בלחימה. בשנת 1994 הוצבו לראשונה 50 חיילי VMF בפפואה גינאה החדשה, כמשימת שמירת שלום. מדינות ללא צבא צבא מדיה וקבצים בנושא הכוחות הניידים של ונואטו בוויקישיתוף Vanuatu Mobile Force - VMF - Vanuatu Police Force, police.gov.vu History - Vanuatu Police Force, police.gov.vu ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.